****

**ประกาศเทศบาลตำบลบ้านโพธิ์**

**เรื่อง ขอให้ตรวจสอบรายการที่ดินและสิ่งปลูกสร้าง**

**.................................................................................................................................**

ตามพระราชบัญญัติภาษีที่ดินและสิ่งปลูกสร้าง พ.ศ. 2562 มาตรา 30 “ กำหนดให้องค์กรปกครองส่วนท้องถิ่นจัดทำบัญชีรายการที่ดินและสิ่งปลูกสร้างโดยต้องแสดงประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้างและรายละเอียดอื่นที่จำเป็นแก่การประเมินภาษี ตามระเบียบที่รัฐมนตรีว่าการกระทรวงมหาดไทยประกาศกำหนด และ**ให้ประกาศบัญชีดังกล่าว ณ สำนักงานหรือที่ทำการขององค์กรปกครองส่วนท้องถิ่นหรือสถานที่อื่นด้วยความที่เห็นสมควร** ภายใน เขตองค์กรปกครองส่วนท้องถิ่น เป็นเวลาไม่น้อยกว่า 30 วัน พร้อมทั้งให้จัดส่งข้อมูลที่เกี่ยวข้องกับผู้เสียภาษีแต่ละรายตามประกาศบัญชีดังกล่าว ให้ผู้เสียภาษีรายนั้นทราบด้วย” มาตรา 31“ ในกรณีที่ปรากฏว่าบัญชีรายการที่ดินและสิ่งปลูกสร้างที่ได้จัดทำขึ้นไม่ถูกต้องตามความเป็นจริง ให้ผู้บริหารท้องถิ่นมีอำนาจสั่งให้แก้ไขเพิ่มเติมบัญชีรายการที่ดินและสิ่งปลูกสร้างได้” มาตรา 32 “**ในกรณีที่ผู้เสียภาษีเห็นว่าบัญชีรายการที่ดิน และ สิ่งปลูกสร้างที่ได้จัดทำขึ้นไม่ถูกต้องตามความเป็นจริง ให้ผู้เสียภาษียื่นคำร้องต่อผู้บริหารท้องถิ่นเพื่อขอแก้ไขให้ถูกต้องได้”** และเมื่อได้รับคำร้องตามวรรคหนึ่ง ให้ผู้บริหารท้องถิ่นมีคำสั่งให้พนักงานสำรวจดำเนินการตรวจสอบข้อเท็จจริงอีกครั้งหนึ่งโดยเร็ว ในกรณีต้องแก้ไขบัญชีรายการที่ดินและสิ่งปลูกสร้าง ให้ผู้บริหารท้องถิ่นดำเนินการแก้ไขบัญชีรายการที่ดินและสิ่งปลูกสร้างให้ถูกต้อง

 เทศบาลตำบลบ้านโพธิ์ ขอประกาศรายการที่ดินและสิ่งปลูกสร้าง(ภ.ด.ส.3)ประจำปี พ.ศ. 2564 ประเภทเกษตรกรรม จำนวน 83 ราย ประเภทประโยชน์อื่น ๆ จำนวน 29 ราย เพื่อแจ้งให้เจ้าของทรัพย์สินทำการตรวจสอบข้อมูลตามรายการข้างต้น หากเห็นว่าไม่ถูกต้องตามความเป็นจริง **ให้เจ้าของทรัพย์สินยื่นคำร้องขอแก้ไข โดยยื่นต่อนายกเทศมนตรีตำบลบ้านโพธิ์** เพื่อขอแก้ไข ณ กองคลัง สำนักงานเทศบาล ตำบลบ้านโพธิ์ **ภายใน 15 วัน** นับตั้งแต่วันที่ได้รับแจ้งบัญชีรายการที่ดินและ สิ่งปลูกสร้าง ในวัน และ เวลาราชการ เพื่อจะได้แก้ไขให้ถูกต้องและหากไม่ได้ยื่นคำร้องขอแก้ไขภายในระยะเวลาที่กำหนด เทศบาลตำบลบ้านโพธิ์ จะถือว่าท่านยอมรับบัญชีรายการที่ดินและสิ่งปลูกสร้างตามที่เทศบาลตำบลบ้านโพธิ์ แจ้งไป

ประกาศ ณ วันที่ 12 เดือน มกราคม พ.ศ. 2564



 (นายมานะ ถิ่นโพธิ์)

รองนายกเทศมนตรีปฏิบัติราชการแทน

นายกเทศมนตรีตำบลบ้านโพธิ์